laion/Wikipedia-Exotic huggingface dataset:
პროგრამული უზრუნველყოფის ტესტირება

პროგრამული უზრუნველყოფის ტესტირება — პროცესი პროგრამული უზრუნველყოფის ხარისხის კონტროლისათვის. ის იყენებს პროგრამას ტესტების ჩატარებისათვის, და ამ ტესტების შედეგების შემოწმებისათვის. დღეისათვის არსებული პროგრამული უზრუნველყოფის ტესტირების მეთოდები საშუალებას არ იძლევა ერთმნიშვნელოვნად გაირკვეს ყველა დეფიციტი და დაყენდეს კორექტირება ანალიზირებულ პროგრამაზე. არსებობს ტესტირების სხვადასხვა დონე და სახეობა. მოდულის ტესტირება — მინიმალური შესაძლებლობების ტესტირება, რომელიც შესაძლებელია მაგალითად ცალკეული კლასის ან ფუნქციის გამოსაცდელად. ხშირად ასეთ ტესტირებას აკეთებენ შემქმნელები. ინტეგრაციული ტესტირება — ინტეფეისის ტესტირება კომპონენტებს შორის. სისტემური ტესტირება — ინტეგრირებული სისტების ტესტირება პროგრამული უზრუნველყოფის სისტემური მოთხოვნილებებზე. ალფა-ტესტირება — სისტემასთან რეალური მუშაობის იმიტაცია რომელიც ხდება შემქმნელთან ან პოტენციულ კლიენტთან. უმეტესად ალფა-ტესტირება ტარდება პროგრამის შექმნის ადრეულ სტადიებში, თუმცა ზოგჯერ შეიძლება გამოიყენებოდეს დასრულებულ პროდუქტთან. ბეტა-ტესტირება — ზოგიერთ შემთხვევაში ხდება პროდუქტის შეზღუდული/დაუმთავრებელი ვერსიის (ფუნქციურად) გავრცელება/გაყიდვა, დასარწმუნებლად, რომ პროდუქტი შეიცავს ცოტა დეფექტს/შეცდომას. ზოგჯერ კი მომავალი მომხმარებლებისგან კავშირის მიღება. The Test Management Guide დაარქივებული 2012-06-26 საიტზე Wayback Machine. (ინგლისური) პორტალი ხარისხის კონტროლის და ტესტირების სპეციალისტეგბისათვის (რუსული)
ილერი

ილერი (გერმ. Iller) — მდინარე სამხრეთ გერმანიაში. დუნაის მარჯვენა შენაკადი. სიგრძე 147 კმ, აუზის ფართობი 2,152 კმ². სათავე აქვს ალგეის ალპებში, ავსტრიის საზღვრის სიახლოვეს. ზემო დინებაში ჩრდილოეთისაკენ მიედინება, გაივლის ქალაქებს: ზონთჰოფენს, იმენშტადტსა და კემპტენს. 50 კმ მანძილზე წარმოადგენს სასაზღვრო მდინარეს გერმანიის მხარეების ბავარიასა და ბადენ-ვიურტემბერგს შორის. ქვემო დინებაში კვეთს შვაბია-ბავარიის პლატოს. ქალაქ ულმთან ერთვის მდინარე დუნაის. დამახასიათებელია ზაფხულის წყალმოვარდნები და ზამთრის წყალმცირობა. წყლის საშუალო ხარჯი უდრის 90 მ³/წმ-ს. აგებულია რამდენიმე ჰიდროელექტროსადგური. ხე-ტყის დაცურება. გერმანიის მდინარეების სია მდინარე ილერი – დიდი საბჭოთა ენციკლოპედია[მკვდარი ბმული] (რუსული)
პარდუბიცე

პარდუბიცე (ჩეხ. Pardubice) — ქალაქი ჩეხეთის რესპუბლიკაში, პარადუბიცეს მხარის დედაქალაქი. გაშენებულია მდინარე ელბაზე, პრაღიდან 96 კმ-ით აღმოსავლეთით. ქალაქს გააჩნია ანტიკური ცენტრალური მოედანი ძველ ქალაქში და მრავალი რესტორანი, რომლებიც გვიან ღამემდე მუშაობს. ქალაქში განვითარებულია მრეწველობა, მათ შორის ქიმიური, ნავთობგადამამუშავებელი, მძიმე მანქანათმშენებლობა და ელქტრონიკა. ქალაქში იმართება ევროპაში უდიდესი ღია ჩემპიონატი ჭადრაკში, სადაც 1200 მოთამაშე მონაწილეობს. მეორე მსოფლიო ომის დროს, გამუდმებით იბომბებოდა პარადუბიცეს ნავთობგადამამუშავებელი ქარხნები. დუტინხემი, ნიდერლანდები მერანო, იტალია პრენიკი, ბულგარეთი როზინიანო-მარტიმო, იტალია შენებეკი, გერმანია სელბი, გერმანია სეჟანა, სლოვენია შელეფტეო, შვედეთი ვისოკე-ტატრი, სლოვაკეთი ვარეგემი, ბელგია ჩეხეთის ქალაქების სია Pardubice at the official website of the Czech Republic, Czech.cz დაარქივებული 2017-04-29 საიტზე Wayback Machine. Tourist guide of Pardubice written by local insider დაარქივებული 2009-02-25 საიტზე Wayback Machine. Refinery PARAMO Pardubice University of Pardubice დაარქივებული 2004-12-06 საიტზე Wayback Machine. Pardubice Public Transport ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 1.26 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a>
ჰავირჟოვი

ჰავირჟოვი (ჩეხ. Havířov) — ქალაქი ჩეხეთის რესპუბლიკაში, მორავია-სილეზიის მხარის კარვინის რაიონში. 2007 წლის მონაცემებით, მისი მოსახლეობა 82 768 ადამიანს შეადგენს და ამ მაჩვენებლით რეგიონის უდიდესი ქალაქია. ამავე დროს, იგი ქვეყნის უდიდესი ქალაქია, სადაც არაა უნივერსიტეტი. ჰავირჟოვი გაშენებულია ისტორიულ ტეშინის სილეზიის რეგიონში. ჰავირჟოვი მეორე მსოფლიო ომის შემდეგ დაარსდა (და ჩეხეთის ყველაზე ახალგაზრდა ქალაქია), როგორც ქვანახშირის მომპოვებელი დასახლება. ქალაქის სტატუსი ოფიციალურად 1955 წელს მიიღო. იგი გაშენდა რამდენიმე სოფლის თავზე, რომელთა მოსახლეობასაც ძირითადად პოლონელები შეადგენდნენ. ადგილობრივებს ახლად აშენებულ ქალაქში ბინები გადაეცათ, მათი ძველი სახლები კი დანგრეულ იქნა. ჰავირჟოვის მოსახლეობის უდიდესი ნაწილი ჩეხოსლოვაკიის დანარჩენი ნაწილებიდან გადმოსახლდა, განსაკუთრებით სლოვაკეთიდან, როგორც მიგრანტი მუშები, შესაბამისად, თანდათან შეიცვალა არეალის ეთნიკური შემადგენლობა. დღეისათვის, თავდაპირველი ძველი სოფლები ადმინისტრაციულად ქალაქს მიეკუთვნება და ძირითადად მის გარეუბნებშია მოქცეული. ჩეხეთის ქალაქების სია ქალაქის ოფიციალური საიტი ქალაქის არაოფიციალური საიტი ↑ 1.0 1.1 1.2 1.3 1.4 1.5 1.6 1.7 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a>
ლანგობარდები

ლანგობარდები (გერმ. Langobarden; სიტყვასიტყვით – გრძელწვერიანები) — გერმანული მოდგმის ხალხი. ახ. წ. I საუკუნეში ბინადრობდნენ მდინარე ელბის დინების მარცხენა სანაპიროზე. 546 წელს დასახლდნენ პანონიაში, სადაც დუნაის ავარების დახმარებით 567 წელს გაანადგურეს გეპიდების სახელმწიფო. 568 წელს ლანგობარდების ტომთა კავშირი მეფე ალბოინის მეთაურობით შეიჭრა იტალიაში, დაიკავა მისი ჩრდილოეთი ნაწილი და ტოსკანა (ტუსცია). აქ ლანგობარდებმა შექმნეს თავიანთი სამეფო, ხოლო მოგვიანებით დაიკავეს სპოლეტო და ბენევენტო, რომლებიც დამოუკიდებელ ლანგობარდულ საჰერცოგოებად იქცნენ. წარმართმა ლანგობარდებმა თავდაპირველად არიანელობა მიიღეს, მაგრამ მეფე აისტულფის მმართველობის დროს (VII საუკუნის დამდეგი) გაიმარჯვა კათოლიციზმა, რამაც ხელი შეუწყო ლანგობარდების რომანიზაციას. ლანგობარდებში მიმდინარეობდა ტომურ-გვაროვნული წყობილებიდან ადრინდელ ფეოდალურზე გადასვლისა და სოციალური დიფერენციაციის პროცესი. VIII საუკუნიდან დაიწყო ინტენსიური ფეოდალიზაცია. ლანგობარდების საზოგადოებრივი წყობილების შესწავლის მთავარი წყაროა „ლანგობარდული სამართალი“. VIII საუკუნის I ნახევარში ლანგობარდების სახელმწიფომ მნიშვნელოვან ძლიერებას მიაღწია. ლანგობარდების ნამოსახლარები ჟორდანია გ., ქართული საბჭოთა ენციკლოპედია, ტ. 6, თბ., 1983. — გვ. 119.
მისტრალი

მისტრალი შეიძლება აღნიშნავდეს: მისტრალი – ძლიერი ქარის სახელწოდება მისტრალი – საფრანგეთის საზღვაო გემი გაბრიელა მისტრალი – ჩილელი პოეტი ფრედერიკ მისტრალი – ფრანგი პოეტი
სტრაკონიცეს რაიონი

სტრაკონიცე (ჩეხ. Okres Strakonice) — რაიონი სამხრეთ ბოჰემიის მხარეში, ჩეხეთში. მისი დედაქალაქია ქალაქი სტრაკონიცე. რაიონის ფართობი შეადგენს 1 375,03 კმ²-ს. 2007 წლის მონაცემებით, მოსახლეობა შეადგენს 51 470 ადამიანს. მოსახლეობის სიმჭიდროვე კვადრატულ კილომეტრზე შეადგენს 37 ადამიანს. ჩეხეთის რაიონები
ტაბორის რაიონი

ტაბორი (ჩეხ. Okres Tábor) — რაიონი სამხრეთ ბოჰემიის მხარეში, ჩეხეთში. რაიონის დედაქალაქია ქალაქი ტაბორი. რაიონის ფართობი შეადგენს 1 375,03 კმ²-ს. 2007 წლის მონაცემებით, მოსახლეობა შეადგენს 51 470 ადამიანს. მოსახლეობის სიმჭიდროვე კვადრატულ კილომეტრზე შეადგენს 37 ადამიანს. ჩეხეთის რაიონები ↑ Český statistický úřad Počet obyvatel v obcích – k 1. 1. 2024 — Praha: ČSÚ, 2024. <a href="https://wikidata.org/wiki/Track:Q1085"></a><a href="https://wikidata.org/wiki/Track:Q125984191"></a><a href="https://wikidata.org/wiki/Track:Q3504917"></a> ↑ Kódování okresů pro SPZ (1960 – 2002) <a href="https://wikidata.org/wiki/Track:Q57978520"></a>
ანტონიო კონტე

ანტონიო კონტე (იტალ. Antonio Conte; დ. 31 ივლისი, 1969, ლეჩე) — იტალიელი ფეხბურთელი და ფეხბურთის მწვრთნელი. 2024 წლის 5 ივნისიდან „ნაპოლის“ მთავარი მწვრთნელი. პირველი მატჩი იტალიის სერია A-ში ჩაატარა „ლეჩეს“ მაისურით, 16 წლის ასაკში, 1986 წლის 6 აპრილს საფეხბურთო კლუბ „პიზას“ წინააღმდეგ. 2011–14 წლებში წვრთნიდა „იუვენტუსს“ და სამჯერ ზედიზედ გახადა იტალიის ჩემპიონი. 2014 წლის 15 ივლისს, განაცხადა „იუვენტუსის“ მწვრთნელის პოსტის დატოვების შესახებ. განახლდა: 15 ივლისი, 2014. იუვენტუსი უეფას თასი: 1992–93 იტალიის სერია A: 1994–95, 1996–97, 1997–98, 2001–02, 2002–03 იტალიის საფეხბურთო თასი: 1994–95, 2001–02 (ფინალისტი), 2003–04 (ფინალისტი) იტალიის საფეხბურთო სუპერთასი: 1995, 1997, 1998 (ფინალისტი), 2002, 2003 უეფა-ს ჩემპიონთა ლიგა: 1995–96, 1996–97 (ფინალისტი), 1997–98 (ფინალისტი), 2002–03 (ფინალისტი) უეფა-ს სუპერთასი: 1996 საკონტინენტთაშორისო თასი: 1996 უეფა-ს ინტერტოტოს თასი: 1999 იტალია ევროპის ვიცე-ჩემპიონი: 2000 მსოფლიოს ვიცე-ჩემპიონი: 1994 ბარი იტალიის სერია B: 2008–09 სიენა იტალიის სერია B: 2010–11 (ვერცხლის პრიზიორი) იუვენტუსი იტალიის სერია A: 2011–12, 2012–13, 2013–14 იტალიის საფეხბურთო სუპერთასი: 2012, 2013 იტალიის საფეხბურთო თასი: 2011–12 (ფინალისტი) ვიკისაწყობში არის გვერდი თემაზე: ანტონიო კონტე ↑ Antonio Conte è il nuovo allenatore del Napoli ↑ Antonio Conte appointed Napoli head coach on three-year contract
სამხრეთით, საზღვრის მიღმა, მზის დასავლეთით

სამხრეთით, საზღვრის მიღმა, მზის დასავლეთით (იაპონ. 国境の南、太陽の西) — იაპონელ მწერალ ჰარუკი მურაკამის რომანი, რომელიც პირველად 1992 წელს გამოქვეყნდა. წიგნში მოთხრობილია ჯაზ-ბარის მფლობელის შესახებ. იგი მრავალწლიანი განშორების შემდეგ ბავშვობის მეგობარს შეხვდება, რომელიც უყვარდა. ვნება მისდამი კვლავ იღვიძებს, მაგრამ სხვადასხვა გარემოებათა გამო, მისი იმედები არ გამართლდება. რეცენზია (გერმ.)
მუნიციპალური სტადიონი (პოზნანი)

პოზნანის მუნიციპალური სტადიონი (პოლ. Stadion Miejski w Poznaniu) — საფეხბურთო სტადიონი პოლონეთის ქალაქ პოზნანში. არის საფეხბურთო კლუბების, პოზნანის „ლეხის“ და პოზნანის „ვარტას“ საშინაო მოედანი. იტევს 43,269 მაყურებელს. პოზნანის მუნიციპალურმა სტადიონმა უმასპინძლა ევრო 2012-ის მატჩებს. ვიკისაწყობში არის გვერდი თემაზე: მუნიციპალური სტადიონი (პოზნანი) სტადიონის რუკა. პოზნანის ოფიციალური საიტი.
იზერი (რონის შენაკადი)

იზერი (ფრანგ. Isére) — მდინარე სამხრეთ-აღმოსავლეთ საფრანგეთში. სიგრძე 286 კმ, აუზის ფართობი 11,800 კმ². რონის მარცხენა შენაკადი. სათავე აქვს გრაის ალპებში, იტალიის საზღვარზე. ღრმა ხეობით კვეთს სავოიის ალპებს. უმეტესად საზრდოობს თოვლის წყლით. წყალდიდობა იცის გაზაფხულსა და ზაფხულში. იზერის აუზშია ჰიდროელექტროსადგური და წყალსაცავი. ქვემო დინებაში მდინარეს იყენებენ სარწყავად და სანაოსნოდ. იზერის სანაპიროზე მდებარეობს ქალაქი გრენობლი. ზემო დინება ზამთრის სპორტისა და ტურიზმის ცენტრია. წყლის საშუალო ხარჯი 360 მ³/წმ. ქართული საბჭოთა ენციკლოპედია, ტ. 5, თბ., 1980. — გვ. 96. იზერი – ენციკლოპედია ბრიტანიკა (ინგლისური) იზერი – დიდი საბჭოთა ენციკლოპედია[მკვდარი ბმული] (რუსული)
ვანი (საფრანგეთი)

ვანი (ფრანგ. Vannes) — ქალაქი საფრანგეთში. დეპარტამენტ მორბიანის ადმინისტრაციული ცენტრი. მდებარეობს დასავლეთ ბრეტანში. პარიზიდან დაშორებულია 450 კმ-ით. ქალაქი იყოფა ქვედა და ზედა ნაწილებად. ქალაქში არის საფრანგეთში ცნობილი თეატრი, კოლეჯი, საბაჟო პუნქტი და სხვა. ვიკისაწყობში არის გვერდი თემაზე: ვანი (საფრანგეთი) ქალაქის ოფიციალური საიტი
იზარი

იზარი (გერმ. Isar) — მდინარე ავსტრიასა და გერმანიაში. სათავე აქვს ჩრდილოეთ კირქვიან ალპებში, ზღვის დონიდან 1750 მ სიმაღლეზე. სიგრძე 295 კმ, აუზის ფართობი 8,370 კმ². მიედინება ავსტრიის ტიროლისა და გერმანიის ბავარიის ტერიტორიებზე. მდინარე დუნაის მარჯვენა შენაკადი. მდინარეზე უხვადაა ხრეშის მრავალრიცხოვანი კუნძულები. ზემო დინება მოქცეულია ავსტრიის ფარგლებში, აქ მოედინება ტიროლის ალპების გავლით, სადაც დამახასიათებლად ტიპური მთის მდინარეა. გერმანიაში მიტენვალდის სიახლოვეს შემოდის. ზაფხულში იცის წყალმოვარდნა, ზამთარში წყალმცირობა. წყლის საშუალო ხარჯი 175 მ³/წმ. ხე-ტყის დაცურება. იზარის ნაპირებზე გაშენებულია ქალაქი მიუნხენი. ავსტრიის მდინარეების სია გერმანიის მდინარეების სია იზარი – ენციკლოპედია ბრიტანიკა (ინგლისური) იზარი – დიდი საბჭოთა ენციკლოპედია[მკვდარი ბმული] (რუსული)
სონა

სონა (ფრანგ. Saône) — მდინარე აღმოსავლეთ საფრანგეთში. სიგრძე 473 კმ, აუზის ფართობი 29,950 კმ². მდინარე რონის მარჯვენა შენაკადი. სათავე აქვს ლოთარინგიის პლატოს სამხრეთ ნაწილში. მიედინება სონა-რონის მთათაშორის ქვაბულში. უმეტესად საზრდოობას წვიმის წყლით. წყალუხვია ნოემბრიდან აპრილის ჩათვლით. სანაოსნოა თითქმის მთელ სიგრძეზე. ძირითადად სამხრეთისაკენ მიედინება. შესართავი მდებარეობს 158 მ სიმაღლეზე. ყველაზე დიდი შენაკადია მდინარე დუ (სიგრძე 453 კმ). ზემო დინებაში ეწოდება „მცირე სონა“. სონა არხებით უკავშირდება მდინარეებს მოზელს, ლუარას, მარნას, სენას, რაინს. შესართავთან მდებარეობს ქალაქი ლიონი. წყლის საშუალო ხარჯი უდრის 410 მ³/წმ-ს. ქართული საბჭოთა ენციკლოპედია, ტ. 9, თბ., 1985. — გვ. 473. სონა – ენციკლოპედია ბრიტანიკა (ინგლისური) სონა – გეოგრაფიული ენციკლოპედია (რუსული)
სონა (მრავალმნიშვნელოვანი)

სონა შეიძლება აღნიშნავდეს: სონა – მდინარე საფრანგეთში სონა – მდინარე რუსეთში სონა – კომუნა იტალიაში
ზლინი

ზლინი (ჩეხ. Zlín) 1949—1990 წლებში გოტვალდოვი — ქალაქი ჩეხეთში, ზლინის მხარეში, სამხრეთ-აღმოსავლეთ მორავიაში. ქალაქის თანამედროვე განვითარება მჭიდროდაა დაკავშირებული ფეხსაცმლის კომპანია „ბატასთან“. მეორე მსოფლიო ომის შემდეგ, ბატას ბრწყინვალე მენეჯმენტითა და თანამედროვე ურბანიზმით ზლინი ცნობილი გახდა უჩვეულო სოციალური სქემით. წერილობით დოკუმენტებში ზლინი პირველად 1322 წელს იხსენიება. 1397 წელს ქალაქად გამოცხადდა. ზლინმა სწრაფი ზრდა მაშინ დაიწყო, როდესაც 1894 წელს ტომას ბატამ ფეხსაცმელების ფაბრიკა გახსნა, რა დროსაც მისი მოსახლეობა 3 000 ადამიანს შეადგენდა. ბატას საწარმო პირველ მსოფლიო ომში ავსტრია-უნგრეთის არმიას ამარაგებდა, რადგან ეს რეგიონი მაშინ ავსტრია-უნგრეთის იმპერიის შემადგენლობაში შედიოდა. კომპანიის თვალშისაცემი ეკონომიკური ზრდისა და მუშების მზარდი კეთილდღეობის გამო, 1923 წელს ტომას ბატა ზლინის მერად აირჩიეს. ბატა ქალაქს თავისი ხედვებით აპროექტებდა, სანამ 1932 წელს გარდაიცვლებოდა; ამ დროისთვის ზლინის მოსახლეობა უკვე 35 000 ადამიანს შეადგენდა. 1948 წელს, ზლინს რამდენიმე გარეუბანი გამოეყო, რომელსაც ჩეხოსლოვაკიის პირველი კომუნისტი პრეზიდენტის — კლემენტ გოტვალდის პატივსაცემად გოტვალდოვი ეწოდა. 1990 წელს მთლიან ქალაქს ზლინი ეწოდა. ალტენბურგი, გერმანია გრონინგენი, ნიდერლანდები ხოჟუვი, პოლონეთი იზეგემი, ბელგია ლიმბახ-ობერფონა, გერმანია რომან-სიურ-იზერი, საფრანგეთი სესტო-სან-ჯოვანი, იტალია ტრენჩინი, სლოვაკეთი ჩეხეთის ქალაქების სია ვიკისაწყობში არის გვერდი თემაზე: ზლინი ოფიციალური საიტი[მკვდარი ბმული] Public Transport Official Site Jan Bata's contributions to Czechoslovak business and culture დაარქივებული 2007-05-04 საიტზე Wayback Machine. Aviation company Zlin Aircraft a.s. established by T. Bata 1934 Zlinternational დაარქივებული 2011-05-23 საიტზე Wayback Machine. is an internet portal for internationals in Zlin founded by Erasmus students studying at the Tomas Bata University history of Zlin, old photos and postcards ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ Groningen – Partner Cities. © 2008 Gemeente Groningen, Kreupelstraat 1,9712 HW Groningen. დაარქივებულია ორიგინალიდან — 2007-09-26. ციტირების თარიღი: 2008-12-08.
მოზელი (მდინარე)

მოზელი (გერმ. Mosel, ფრანგ. Moselle, ლუქს. Musel) — მდინარე საფრანგეთში, ლუქსემბურგსა და გერმანიაში. სიგრძე 545 კმ, აუზის ფართობი 28,286 კმ². მდინარე რაინის მარცხენა შენაკადი. სათავე აქვს ვოგეზებში, ზღვის დონიდან 715 მ სიმაღლეზე. უმთავრესად მიედინება ღრმა და ვიწრო ხეობაში. ქმნის ამავე სახელწოდების ხეობას. მთავარი შენაკადებია: საარი, რუვერი, ავიერა. წყალმოვარდნები იცის ნოემბრიდან აპრილამდე. სანაოსნოა ზემო დინებამდე. მოზელს კვეთს მარნა-რაინის არხი, აღმოსავლეთის არხით შეერთებულია მდინარე სონასთან. აგებულია ჰიდროელექტროსადგური. ნაპირებზე მდებარეობს ქალაქები: ნანსი, მეცი, კობლენცი. მოზელის ხეობა მევენახეობისა და მეღვინეობის რაიონია. წყლის საშუალო ხარჯი 290 მ³/წმ. მოზელი – ენციკლოპედია ბრიტანიკა (ინგლისური) მოზელი – დიდი საბჭოთა ენციკლოპედია დაარქივებული 2014-09-16 საიტზე Wayback Machine. (რუსული)
მოზელი (მრავალმნიშვნელოვანი)

მოზელი შეიძლება აღნიშნავდეს: მოზელი – დეპარტამენტი საფრანგეთში მოზელი – მდინარე ევროპაში
კლადნო

კლადნო (ჩეხ. Kladno) — ქალაქი ჩეხეთში, ცენტრალური ბოჰემიის მხარეში. მდებარეობს პრაღიდან 25 კმ-ით ჩრდილო-დასავლეთით. წარმოადგენს რეგიონის უდიდეს ქალაქს და მთლიანი აგლომერაციის მოსახლეობა დაახლოებით 110 000 ადამიანს შეადგენს. მიეკუთვნება პრაღის მეტროპოლიურ არეალს. წერილობით წყაროებში კლდანო პირველად XIV საუკუნეშია მოხსენიებული. 1561 წელს ქალაქის სტატუსი მიიღო. ისტორიულად, აქ განვითარდა ბოჰემიის მძიმე მრეწველობა. წლების განმავლობაში ფუნქციონირებდა ფოლადის ქარხანა, რომელიც რეგიონის უდიდესი დამსაქმებელი იყო. ეს ქარხანა დღესაც არსებობს, მაგრამ პრივატიზაციის შემდეგ შეიცვალა მეპატრონე და უფრო პატარა ნაწილებად დაიყო. მომპოვებითი მრექწველობა 1842 წლიდან დაიწყო. პრაღის სიახლოვე ადგილობრივ ეკონომიკას სტაბილურობას უნარჩუნებდა, მიუხედავად იმისა, რომ კომუნისტური რეჟიმის შემდეგ მძიმე მრეწველობამ კოლაფსი განიცადა. კლდანოს დაძმობილებული ქალაქებია: ვიტრი-სიურ-სენი, საფრანგეთი ბელვიუ, აშშ აახენი, გერმანია ჩეხეთის ქალაქების სია ოფიციალური საიტი ↑ 1.0 1.1 1.2 1.3 1.4 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ https://www.idnes.cz/praha/zpravy/kladno-primator-dan-jiranek-odvolani.A200914_162536_praha-zpravy_klu ↑ https://www.cdcp.cz/wp-content/uploads/LEI/last_published_LEI_full.xml — Centrální depozitář cenných papírů, 2024. <a href="https://wikidata.org/wiki/Track:Q11878743"></a> ↑ Partnerská města Kladna Czech (1 December 2009). ციტირების თარიღი: 7 April 2010.
მოსტი

მოსტი (ჩეხ. Most) — ქალაქი ჩეხეთში, უსტი-ნად-ლაბემის მხარის მოსტის რაიონში. მდებარეობს ჩეხეთის ცენტრალურ მთებსა და ორეს მთებს შორის, პრაღიდან დაახლოებით 77 კმ-ით ჩრდილო-დასავლეთით, მდინარე ბილინის გასწვრივ. სახელი „მოსტი“ ჩეხურად ხიდს ნიშნავს და იგი სწორედ იმ ხიდების სისტემისგან ეწოდა, რომლებიც X საუკუნეში ამ არეალში ჭაობებზე იყო გადებული. ქალაქი X საუკუნეში, პრაღა-ფრაიბურგის სავაჭრო გზაზე დაარსდა. 1895 წლის მეწყერმა მნიშვნელოვნად დააზიანა შენობები და მოსახლეობა. 1970-იან წლებში ქალაქის მთელი ისტორიული ცენტრი მის ქვეშ აღმოჩენილი ქვანახშირის დიდი ფენის გამო დაანგრიეს (შეიქმნა ქალაქის ახალი ცენტრი). ქალწული მარიამის ამაღლების ეკლესია (1602) ერთადერთი ნაგებობაა, რომელიც ქალაქის ისტორიული ცენტრის დანგრევას გადაურჩა: 1975 წლის შემოდგომაზე ტაძარი სპეციალურად აგებული რელსების გზის მეშვეობით ახალ ადგილას გადაიტანეს (ქვანახშირის ჭრილიდან 840 მეტრის მოშორებით). ჩეხეთის ქალაქების სია Demolition and construction of the city დაარქივებული 2011-07-18 საიტზე Wayback Machine. (ჩეხური) Map of the city (ჩეხური) Information for tourists and visitors of the city დაარქივებული 2008-06-25 საიტზე Wayback Machine. Historie kostela na stránkách města Mostu Informace pro návštěvníky kostela ↑ 1.0 1.1 1.2 1.3 1.4 1.5 1.6 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ Deník — Vltava Labe Media, 2023. <a href="https://wikidata.org/wiki/Track:Q11863361"></a><a href="https://wikidata.org/wiki/Track:Q11157847"></a> ↑ ტაძარი გინესის რეკორდების წიგნშია შეტანილი, როგორც ადამიანის მიერ გადაადგილებული ყველაზე მძიმე ნაგებობა.
რური

რური (გერმ. Ruhr) — მდინარე გერმანიაში. რაინის მარჯვენა შენაკადი. სიგრძე 217 კმ, აუზის ფართობი 4,485 კმ². სათავე აქვს ზაუერლანდის მთების განშტოებებზე. უმეტესწილად ტიპური მთის მდინარეა. ქვემო დინებაში ვაკე ტერიტორიაზე იშლება. დამახასიათებელია ზაფხულის წყალმცირობა და გაზაფხულის წვიმით გამოწვეული წყალმოვარდნა. რურზეა მრავალრიცხოვანი წყალსაცავები. მდინარის წყლები ფართოდ გამოიყენება რურის საწარმოო რაიონის მეტალურგიულ მართვაში. სანაოსნოა ქალაქ ვიტენემდე. არხით დაკავშირებულია მდინარე ემსთან. წყლის ხარჯი შესართავთან 79 მ³/წმ. ნაპირებზე გაშენებულია ქალაქები: ვიტენი, ესენი, მიულჰაიმი. შესართავთან გაშენებულია მსხვილი სამდინარო პორტი დუისბურგი. რური – ენციკლოპედია ბრიტანიკა (ინგლისური) რური – დიდი საბჭოთა ენციკლოპედია (რუსული)
რური (მრავალმნიშვნელოვანი)

რური შეიძლება აღნიშნავდეს: რურის ოლქი – ოლქი გერმანიაში რურის დეპარტამენტი – ყოფილი ადმინისტრაციული ერთეული რური – კომუნა იტალიაში რური – მდინარე გერმანიაში რური – მდინარე ევროპაში
კარვინა

კარვინა (ჩეხ. Karviná) — ქალაქი ჩეხეთში, მორავია-სილეზიის მხარეში, კარვინის რაიონის ადმინისტრაციული ცენტრი; გაშენებულია მდინარე ოლშეზე. მდებარეობს ტეშინის სილეზიის ისტორიულ რეგიონში და წარმოადგენს ჩეხეთის რესპუბლიკის ქვანახშირის მომპოვებელ ერთ-ერთ ყველაზე მნიშვნელოვან ქალაქს. მეზობელ ქალაქებთან ერთად ქმნის ოსტრავა-კარვინის ქვანახშირის აუზს. 2006 წლის მონაცემებით, მოსახლეობა 63 045 ადამიანს შეადგენს, საიდანაც 8,5% სლოვაკია, 8% კი პოლონელი. პოლონელი მოსახლეობა ისტორიულად მცირდება. წარსულში, ქალაქში არსებობდა მნიშვნელოვანი გერმანული საზოგადოება. ასევე იზრდება ბოშათა რაოდენობა. კარვინის დასახლებამ ქალაქის სტატუსი 1923 წელს მიიღო. 1938 წელს იგი პოლონეთის მიერ იქნა ოკუპირებული, მეორე მსოფლიო ომის დროს კი ნაცისტების ხელში აღმოჩნდა. ომის შემდეგ იგი კვლავ ჩეხოსლოვაკიის ნაწილი გახდა. ჩეხეთის ქალაქების სია ოფიციალური საიტი ↑ 1.0 1.1 1.2 1.3 1.4 1.5 1.6 1.7 1.8 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ http://www.karvina.cz/deje-se/karvina-ma-noveho-primatora
ფრიდეკ-მისტეკი

ფრიდეკ-მისტეკი (ჩეხ. Frýdek-Místek) — ქალაქი ჩეხეთში, მორავია-სილეზიის მხარეში, ფრიდეკ-მისტეკის რაიონის ადმინისტრაციული ცენტრი. შედგება ორი ფორმალურად დამოუკიდებელი ქალაქის — ფრიდეკისა და მისტეკისგან, რომელთაც ერთმანეთისგან მდინარე ოსტრავიცე ჰყოფს. მდინარის აღმოსავლეთით მდებარე ფრიდეკი ისტორიულ ტეშინის სილეზიის რეგიონს მიეკუთვნება. ქალაქის სამხრეთ-დასავლეთით მდებარე ოლესნის კაშხალი მნიშვნელოვან რეკრეაციულ ზონას წარმოადგენს. ზამთარი ცივი და ღრუბლიანია, დღეები მოკლეა და ძირითადად თოვს. იანვრის საშუალო ტემპერატურაა −5 °C (23 °F). ზაფხული როგორც წესი თბილია, ხშირი წვიმებით. ივლისის საშუალო ტემპერატურაა 18 °C (64 °F). ქალაქის უმაღელსი ტემპერატურაა +35,9 °C, უმდაბელსი კი -34,8 °C. ჩეხეთის ქალაქების სია ოფიციალური საიტი დაარქივებული 2020-06-11 საიტზე Wayback Machine. Chapelry Frýdek დაარქივებული 2007-07-01 საიტზე Wayback Machine. Frýdek-Místek on Flickr ↑ 1.0 1.1 1.2 1.3 1.4 1.5 1.6 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a>
ოპავა

ოპავა (ჩეხ. Opava) — ქალაქი ჩრდილოეთ ჩეხეთში, მდინარე ოპავაზე, ოსტრავის ჩრდილო-დასავლეთით. ერთ დროს ავსტრიული სილეზიის დედაქალაქი, ოპავა დღეს მორავია-სილეზიის მხარის შემადგენლობაშია და მისი მოსახლეობა 60 199 ადამიანს შეადგენს (2008 წ). ქალაქი წერილობით წყაროებში პირველად 1195 წელს იხსენიება. 1224 წელს მან მაგდებურგის საქალაქო კანონები მიიღო და გახდა ჯერ სილეზიის, შემდეგ ბოჰემიისა და ბოლოს ოპავის საგრაფოს დედაქალაქი. 1938–1945 წლებში, მიუნხენის შეთანხმების თანახმად, ოპავა ნაცისტური გერმანიის ხელში იყო. გერმანელების მიერ სუდეტის ოლქის ანექსიის წიან დღეს, ოპავა მას გამოეყო და დამოუკიდებელი ქალაქი გახდა. მეორე მსოფლიო ომის დასრულების შემდეგ, ოპავის გერმანული მოსახლეობა განდევნეს. ბევრი მათგანი გერმანიაში, ბამბერგში გადასახლდა. ჩეხეთის ქალაქების სია ოფიციალური საიტი Up-to-date news Opavsko24.cz - Regionální internetové noviny pro Opavu a okolí დაარქივებული 2010-06-27 საიტზე Wayback Machine. staraopava.cz Old postcards (Czech language) Opava International Organ Competition დაარქივებული 2012-02-18 საიტზე Wayback Machine. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a>
ცისარტყელა სხეული

ტიბეტურ ბუდიზმში ან ბონში ცისარტყელა სხეული (ტიბ: འཇའ་ལུས་ ჯა ლუ, ვაილი 'ჯა' ლუს; ჩინ:虹光身 / 光蘊身) — სხეული, რომელიც შექმნილია სინათლისგან და არა ხორცისგან. ეს ტერმინი, ძირითადად, ძოგჩენში გამოიყენება. ძოგჩენის მიხედვით, ცისარტყელა სხეული ძოგჩენის სწავლების ან ხედვის სრული დახელოვნების ნიშანია. ტენზინ ვანგჲალ რინპოჩეს თქმით: „ძოგჩენის განხორციელებული პრაქტიკოსი აღარ ტყუვდება მოჩვენებითი რეალობით ან დუალიზმით, როგორიცაა გონება და მატერია და ათავისუფლებს ელემენტთა ენერგიას, რომლებიც სიკვდილისას ფიზიკურ სხეულს შეადგენენ“. ტიბეტში ბუდიზმის გამავრცელებელი პადმასამბჰავა თანგკებზე ხშირადაა გამოსახული ცისარტყელა სხეულით. პადმასამბჰავა ძოგჩენი ↑ Tenzin Wangyal Rinpoche (2002), p. 141
ბლანსკოს რაიონი

ბლანსკოს რაიონი (ჩეხ. Okres Blansko) — რაიონი სამხრეთ მორავიის მხარეში, ჩეხეთში. რაიონის დედაქალაქია ქალაქი ბლანსკო. რაიონის ფართობი შეადგენს 862,65 კმ²-ს. 2007 წლის მონაცემებით, მოსახლეობა შეადგენს 104 535 ადამიანს. მოსახლეობის სიმჭიდროვე კვადრატულ კილომეტრზე შეადგენს 121 ადამიანს. ადამოვი ბლანსკო ბოსკოვიცე ველკე ოპატოვიცე კუნშტატი ლეტოვიცე ოლეშნიცე რაიეც-იესტრშებნი ჩეხეთის რაიონები